**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2019. JANUÁR 10-I RENDES ÜLÉSÉRŐL.**

**Határozat:**

**1/2019. (I. 10.)**

**2/2019. (I. 10.)**

**3/2019. (I. 10.)**

**4/2019. (I. 10.)**

**5/2019. (I.10.)**

**6/2019. (I.10.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2019. január 10-i rendes üléséről.

Jelen vannak: Németh Ágnes polgármester, Bogár István, Dormán Jenő, Patakiné Sümegi Mária Erzsébet, Simon Viktória, Sipos László képviselők, Fazekas István jegyző, Darabos Balázsné jegyzőkönyvvezető.

Távol volt: Vizlendvai László képviselő.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Patakiné Sümegi Mária Erzsébet képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

**N A P I R E N D:**

1./ Toldi utcai vízelvezetési probléma

Előadó: Németh Ágnes polgármester

2./ Bölcsődei pályázatról tájékoztatás

Előadó: Németh Ágnes polgármester

3./ Lakóhely környezeti állapotáról tájékoztatás

Előadó: Németh Ágnes polgármester

4./ Belső ellenőrzési terv elfogadása

Előadó: Németh Ágnes polgármester

5./ Belső ellenőrzési jelentés elfogadása

Előadó: Németh Ágnes polgármester

6./ Egyéb ügyek

**Zárt ülés:**

7./ Polgármester beszámolója a polgármesteri hatáskörben hozott döntésekről

Előadó: Németh Ágnes polgármester

A napirendi javaslatot a képviselőtestület egyhangúlag elfogadta.

1./ **Toldi utcai vízelvezetési probléma**

Előadó: Németh Ágnes polgármester

A napirend tárgyalásánál jelen volt Orbán Tamás és Ferencz Attila.

Németh Ágnes polgármester elmondta, hogy Orbán Tamás ajánlata a képviselőtestület előtt is ismert. Az ülésre meghívta Orbán Tamás ajánlatott tevőt és Ferenc Attila vízügyi szakembert. Kérte Orbán Tamást, hogy az elképzelésről tájékoztassa a képviselőtestületet.

Orbán Tamás elmondta, hogy a Toldi utcában Horváth Norbert telkét szeretnék megvenni a társával. A telek megvásárlása előtt tisztázni szeretné, hogy a vízelvezetés milyen módon lesz megoldva, valamint a megoldásra van javaslata. Elmondta, hogy a vízelvezetés megoldásához vízjogi létesítési engedélyt kell kérni. Az Ő ajánlata a vízelvezetés megoldására a Mátyás király utca végéig szólna, a Petőfi köz vízelvezetési feladatainak megoldását az önkormányzatnak kellene vállalni. A Toldi utcától a Petőfi köz felső feléig 4-5 tulajdonossal összefogva kialakítanák a szükséges csatornázást – előre egyeztetve az Önkormányzattal a tartalomról és árról – és ennek megtérítését az önkormányzat részletekben vállalná. Megvalósítás után pedig átadnák az önkormányzatnak. A Petőfi köztől a csapadékvíz elvezetést az önkormányzatnak kellene megoldani valamilyen formában.

Németh Ágnes a problémát együtt kell megoldani az önkormányzatnak és a kezdeményező tulajdonosoknak. Az engedélyeztetés is csak együtt lehetséges hiszen a befogatótól kell terveztetni és engedélyeztetni.

Ferencz Attila a beruházás vízjogi engedély köteles. Részenként is lehet kapni engedélyt, de így költségesebb, valamint első dolog, hogy azt vizsgálják van-e befogadó. Maga a beruházás ütemeztethető. A befogadótól célszerű indulni a kivitelezéssel. Azt, hogy milyen műszaki megoldások lehetnek ezt egyeztetni szükséges. Ezzel kapcsolatban több műszaki megoldást is említett.

Németh Ágnes összességében az a kérés, hogy az önkormányzat fogadja el Orbán Tamás ajánlatát, kössenek egy elvi megállapodást.

Orbán Tamás az kérné, hogy a képviselőtestület hatalmazza fel a polgármestert az elvi megállapodás előkészítésére.

Dormán Jenő lát egy szándékot, ami a megoldáshoz vezetne, amit támogatni kell.

Patakiné Sümegi Mária Erzsébet kérdése, hogy a zárt rendszerben történne a vízelvezetés az drágább –e?

Ferencz Attila nem olyan jelentősen drágább ez a megoldás.

Németh Ágnes polgármester szavazásra tette fel azon javaslatot, hogy hatalmazzák fel, hogy Orbán Tamással a Toldi utcától a Petőfi köz felső feléig a csapadékvíz elvezetés megoldására elvi megállapodást készítsen elő.

Szavazásra került sor, amelynek eredményeként a képviselőtestület 5 igen 1 tartózkodással a következő határozatot hozta:

**Teskánd Község Önkormányzata 1/2019. (I.10.) számú határozata**

Teskánd Község Önkormányzat Képviselőtestülete felhatalmazza Németh Ágnes polgármestert arra, hogy Orbán Tamással a Toldi utcától Petőfi köz felső feléig a csapadékvíz elvezetés megoldására elvi megállapodást készítsen elő.

2./ **Bölcsődei pályázatról tájékoztatás**

Előadó: Németh Ágnes polgármester

Németh Ágnes polgármester a pályázattal kapcsolatban elmondta, hogy a volt óvoda épületet az egyházzal közösen tartaná célszerűnek felújítani. Az épület bölcsődének nagy lenne, valamilyen más funkciót is el lehetne látni az épületben. Bölcsőde építése nem olyan elsőbbséget élvező gond a településen, hiszen jelenleg 4 fő teskándi lakos van a 14 férőhelyes bölcsődében. Az idei évben kiírásra kerülő Magyar Falu programban is lesz lehetőség bölcsődei pályázatra.

Sipos László a múltkor is erről beszéltek, nincs igazán fedezet új bölcsőde építésére.

Bogár István ha beépülnek a településen a telkek majd akkor tudnak gondolkodni a bölcsőde bővítésén.

Patakiné Sümegi Mária Erzsébet javasolta, hogy működtesse az Egyház a bölcsődét, pályázzon az egyház bölcsődére.

Németh Ágnes megkeresi a javaslattal az egyházközség képviselőjét.

**3./ Lakóhely környezeti állapotáról tájékoztatás**

Előadó: Németh Ágnes polgármester

/ Írásos előterjesztés a jegyzőkönyv melléklete./

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 2/2019. (I.10.) számú határozata**

Teskánd Község Önkormányzat Képviselő-testülete a település környezeti állapotáról szóló tájékoztatót, és azt az előterjesztéshez csatolt tartalom szerint elfogadja.

Felelős: Németh Ágnes polgármester

Határidő: azonnal

**4./ Belső ellenőrzési terv elfogadása**

Előadó: Németh Ágnes polgármester

/ Írásos előterjesztés a jegyzőkönyv melléklete./

Hozzászólás nem volt a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 3/2019. (I. 10.) számú határozata**

Teskánd Község Önkormányzat Képviselőtestülete az önkormányzat 2019. évi belső ellenőrzési tervét elfogadja.

**5./ Belső ellenőrzési jelentés elfogadása**

Előadó: Németh Ágnes polgármester

/ Írásos előterjesztés a jegyzőkönyv melléklete./

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 4/2019. (I. 10.) számú határozata**

Teskánd Község Önkormányzat Képviselőtestülete az önkormányzat 2018. évi belső ellenőrzési jelentését elfogadja.

**6./ Egyéb ügyek**

**a./ Németh István Teskánd,Petőfi u. 72. ingatlana melletti árok kivitelezési munkái**

Németh Ágnes polgármester elmondta, hogy a Németh István féle árok kivitelezési munkáihoz nem sikerült még egy árajánlatot kérni. Így a Sprint Kft. és a Telekes-ÉP Kft. ajánlatát ismertette. Javasolta, hogy a kedvezőbb ajánlatot adó Sprint Kft-t bízzák meg a munka elvégzésével.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 5/2019. (I. 10.) számú határozata**

Teskánd Község Önkormányzat Képviselőtestülete a Teskánd, Petőfi u. 72. szám melletti árok kivitelezési munkáinak elvégzésével – az adott árajánlat alapján – a Sprint Kft-t bízza meg.

Felhatalmazza a polgármestert a szerződés aláírására.

Patakiné Sümegi Mária Erzsébet a testület is lássa a szerződést a megkötés előtt.

**b./**

Németh Ágnes polgármester ezután az önkormányzat működési pályázatán nyert támogatásokról tájékoztatta a képviselőtestületet.

Elmondta továbbá, hogy a Tölgyfa utcában az árok elkészült a kivitelezésre szerződés nem volt.

Bogár István az árok munkálataihoz az építési anyagot a Közút adta.

**c./ Utca elnevezése**

Németh Ágnes polgármester elmondta, hogy a falu elején lévő lakóparknál a jelenleg épülő lakóházaknak új utca elnevezést kell adni. Javasolta, hogy az utca elnevezése: Patkó utca legyen.

A képviselőtestület tagjai a javaslatot támogatták, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 6/2019. (I. 10.) számú határozata**

Teskánd Község Önkormányzat Képviselőtestülete a Teskánd 181/107. hrsz-ú útnak 2019. január 10-től a Patkó utca elnevezést adja.

Felhatalmazza a jegyzőt, hogy a lakcím elnevezésével kapcsolatos intézkedéseket tegye meg.

Bogár István: többen szóltak a sportpálya esti kivilágítása miatt. Elmondta, hogy a napelem annyit termel, hogy ez nem kerül költségbe. Továbbá javasolta, hogy a település karbantartására 1 fő plusz ember felvételével számoljanak az idei év költségvetésében.

A következő 7./ napirendi pontot a képviselőtestület zárt ülés keretében tárgyalta.

Kmf.

Németh Ágnes Fazekas István

polgármester jegyző

Bogár István Patakiné Sümegi Mária Erzsébet

jegyzőkönyv-hitelesítők